User:Patty1976

Παστέλι Ζευγολατιού ΚΑΠΑ ΕΥΜΕΛΕΙΝ www.pastelishop.gr ΤΟ ΠΡΟΦΙΛ Η διατήρηση και η ανάδειξη ποιοτικών παραδοσιακών προϊόντων της Μεσσηνίας στην ελληνική και διεθνή αγορά, σε μια εποχή που η εμπιστοσύνη των καταναλωτών κλονίζεται καθημερινά από την ακαταλληλότητα των καταναλωτικών αγαθών, αποτελεί αναμφισβήτητα πρωτοπορία και συγκριτικό πλεονέκτημα, όχι μόνο για την ίδια την επιχείρηση, αλλά και για την περιοχή στην οποία δραστηριοποιείται.

Η παστελοποιΐα της "ΕΥΡΥΔΙΚΗΣ ΠΑΠΑΔΟΠΟΥΛΟΥ & ΣΙΑ Ε.Ε." παράγει το φημισμένο παραδοσιακό προϊόν του Ζευγολατιού Μεσσηνίας, που επί δεκαετίες υπήρξε αγαπημένο γλύκισμα των περαστικών από τον Σιδηροδρομικό Σταθμό της μικρής μεσσηνιακής πόλης. Η παστελοποιϊα της "ΕΥΡ.ΠΑΠΑΔΟΠΟΥΛΟΥ & ΣΙΑ Ε.Ε." η οποία έχει της ρίζες της στο 1924, παράγει και συσκευάζει το γνωστό σε όλους παστέλι Ζευγολατιού Μεσσηνίας για την νέα και πολλά υποσχόμενη επιχείρηση "ΚΑΠΑ - Ευμελείν", και εξακολουθεί σήμερα να παράγει το ίδιο νόστιμο και αγνό παστέλι. Από την περίοδο του Μεσοπολέμου, που πούλαγαν το παστέλι στον σταθμό και στα πανηγύρια πάνω στον ταβλά χωρίς κανένα περιτύλιγμα, πολλά έχουν βέβαια αλλάξει και το παστέλι πωλείται σήμερα τυποποιημένο ακολουθώντας σύγχρονες μεθόδους τυποποίησης αλλά παραμένοντας το ίδιο νόστιμο και δημοφιλές και ξεκινώντας πάντα, από τη Μεσσηνία.

Η "ΚΑΠΑ - Ευμελείν", μπορεί και ικανοποιεί όλες τις γευστικές προτιμήσεις των καταναλωτών, προσφέροντας μεγάλη ποικιλία προϊόντων ποιότητας, κατάλληλων για όλες τις ηλικίες, γιατί είναι όλα χωρίς συντηρητικά και περιέχουν εκλεκτά αγνά υλικά που βοηθούν στη σωστή ανάπτυξη και λειτουργία του οργανισμού.

ΟΙ ΑΝΘΡΩΠΟΙ Η "ΚΑΠΑ - Ευμελείν" και το ανθρώπινο δυναμικό της διατηρούν και αναδεικνύουν την τοπική παράδοση μέσα από μια εντελώς σύγχρονη και φρέσκια ματιά, μέσω της παραγωγής και διάθεσης στις ελληνικές και διεθνείς αγορές ενός ποιοτικού, 100% υγιεινού και αγνού μεσσηνιακού προϊόντος, που παρασκευάζεται και τυποποιείται σύμφωνα με διεθνώς αναγνωρισμένες προδιαγραφές.

Η "ΚΑΠΑ - Ευμελείν" και το ανθρώπινο δυναμικό της, με αγάπη για το προϊον και την καλή γνώση και εμπειρία τους, σκέφτονται παραδοσιακά και μεσσηνιακά .... και πορεύεται ευρωπαϊκά. ΟΙ ΕΓΚΑΤΑΣΤΑΣΕΙΣ Η ΚΑΠΑ Ευμελείν εδρεύει στο Ζευγολατιό Μεσσηνίας. Το παραδοσιακό παστέλι Ζευγολατιού Μεσσηνίας ΚΑΠΑ Ευμελείν έχει παραχθεί και συσκευαστεί σε ιδιόκτητες εγκαταστάσεις με πιστοποίηση ISO 22000:2018 (HACCP). ΠΟΙΟΤΗΤΑ ΚΑΙ ΠΙΣΤΟΠΟΙΗΣΗ Τα προϊόντα της "ΚΑΠΑ - Ευμελείν" είναι κατάλληλα για όλες τις ηλικίες καταναλωτών γιατί περιέχουν άριστης ποιότητας αγνά υλικά, χωρίς συντηρητικά, βοηθώντας έτσι την καλή λειτουργία του οργανισμού.

Οι ιδιοκτήτες της νέας επιχείρησης, με αγάπη για το προϊόν και πολλά σχέδια για το μέλλον πορεύονται με βάση τις σύγχρονες καταναλωτικές ανάγκες και τη στρατηγική της Ευρωπαϊκής Ένωσης που θέτει σε προτεραιότητα την παραγωγή ποιοτικών τροφίμων. Γι'αυτό και έκριναν απαραίτητη για την παραγωγή των παστελιών τους την εφαρμογή του συστήματος αυτοελέγχου HACCP (ολοκληρωμένο σύστημα ελέγχου της ασφάλειας των παραγομένων προϊόντων στις επιχειρήσεις τροφίμων που αναγνωρίζει, εκτιμά και ελέγχει όλους τους πιθανούς κινδύνους σε όλα τα στάδια παραγωγής του τροφίμου μέχρι την διάθεση του τελικού προϊόντος), το οποίο εφάρμοσε από τις πρώτες στη Μεσσηνία η επιχείρηση της "ΕΥΡΥΔΙΚΗΣ ΠΑΠΑΔΟΠΟΥΛΟΥ & ΣΙΑ Ε.Ε.".